laion/Wikipedia-Exotic huggingface dataset:
Sovetbek

Sovetbek on nõukogude päritolu kirgiisi nimi, mis moodustati vene laensõnast sovet ('nõukogu') traditsiooniliste kirgiisi nimede eeskujul. Seda nime kannavad näiteks kirgiisi kirjanik ja publitsist Sovetbek Baigazijev (s. 1945) ja kirgiisi näitleja Sovetbek Žumadõlov (s. 1932).
Kljutševskaja sopka

Kljutševskaja sopka (vene Ключевская сопка) on vulkaan Aasias Venemaa Kaug-Idas Kamtšatka poolsaarel. Vulkaani kõrgus on erinevatel aegadel olnud kuni 4750 meetrit, tänapäevaste satelliitmõõtmiste andmetel aga vaid 4688 m (EE kaardiköide). Ometi on see vaieldamatult Venemaa Aasia-osa kõrgeim tipp, talle järgneb mõnisada meetrit madalam Siberi tipp Beluhha Altais.  Kljutševskaja sopka – pildid, videod ja helifailid Wikimedia Commonsis "Venemaal purskasid kõrvuti olevad vulkaanid", Postimees online, 22. veebruaril 2010
Segunda División B

Segunda Divisón B on Hispaania tugevuselt kolmas jalgpalliliiga. See loodi 1977. aastal kui Segunda Divisióni ja Tercera Divisióni vahepealne liiga. Liiga tegevust kontrollib Hispaania kuninglik jalgpalliliit. Kuigi Segunda B meeskonnad ei kuulu ametlikult elukutseliste klubide hulka, tegutseb enamik neist elukutselistena.
Tercera División

Tercera División on Hispaania tugevuselt neljas jalgpalliliiga. Tercera División järgneb Segunda División B-le ja on ühe astme võrra kõrgemal kui piirkondlikud liigad, mistõttu peetakse Tercerat Hispaania liiga viimaseks astmeks. See loodi 1929. aastal ja seal mängitakse harrastusjalgpalli.
Rahvusvaheline teatripäev

Rahvusvaheline teatripäev (inglise keeles World Theatre Day) on iga-aastane 27. märtsil tähistatav rahvusvaheline erialapüha, mis on pühendatud kõigile teatritöötajatele. Päeva traditsiooniline moto on "Teater on teineteisemõistmise vahend ja kindlustab rahu maailma rahvaste vahel". Rahvusvahelise teatripäeva algatasid 1961. aastal UNESCO juures tegutseva Rahvusvahelise Teatriinstituudi (prantsuse keeles Institut international du théâtre) IX kongressi delegaadid. Kuna Nõukogude Liit oli Teatriinstituudi liige juba 1959. aastast, jõudis teatripäev ka Eestisse. Iseseisvas Eestis on seda pidulikumalt tähistatud 1995. aastast. Teatripäev on pühendatud teatritöötajatele: näitlejatele, lavastajatele, produtsentidele, valgus- ja helitehnikutele, lavatöölistele, isegi piletimüüjatele ja garderoobitöötajatele. Nagu 23. jaanuaril 1933 kirjutas vene lavastaja ning näitlejameisterlikkuse õppejõud Konstantin Stanislavski: "...etendus algab teatrihoonesse sisenemise hetkest." Stanislavski rõhutas, et teatris pole teisejärgulisi ameteid. Teatripäeva tähistamiseks korraldatakse paljudes maailma riikides teatrifestivale ja muid üritusi, mõned teatrid püüavad ajastada teatripäevale ka esietendusi. Mitmel pool antakse teatripäeval teatritöötajatele üle nii erialaühingute kui ka riiklikke auhindu. Rahvusvaheline Teatriinstituut avaldab sel puhul igal aastal ühe lavastaja, näitleja või muu teatritegelase avaliku kirja. Esimese pöördumise autor oli 1962. aastal Jean Cocteau, hiljem on autorite seas olnud Arthur Miller, Peter Brook, Laurence Olivier, Pablo Neruda, Luchino Visconti, Václav Havel, Edward Albee jpt. Eestis on tavaks tähistada tervet märtsi kui teatrikuud, teatripäeval annab Eesti teatri aastaauhinnad üle Eesti Teatriliit. Igal aastal toimub auhinnatseremoonia eri teatris. "Всемирный день театра — 27 марта" Календарь Праздников 2010 (vaadatud 27. märtsil 2013) "Mis on teatripäev?"[alaline kõdulink] Pärnu Postimees, 22.03.2008 (vaadatud 27. märtsil 2013) "Театра международный институт"[alaline kõdulink] Bolšaja Sovetskaja entsiklopedija, 3. trükk (vaadatud 27. märtsil 2013) Станиславский К. С. "Собр. соч." Т. 8. М., 1961 "Täna on rahvusvaheline teatripäev" ERR, 27.03.2012 (vaadatud 27. märtsil 2013) "Mis on teatripäev?" Pärnu Postimees, 22.03.2008 "Message of World Theatre Day 2013" Rahvusvahelise Teatriinstituudi kodulehel, Itaalia näitekirjaniku Dario Fo läkitus 2013. aasta teatripäeva puhul "Всемирный день театра — 27 марта" Календарь Праздников 2010 "Täna on rahvusvaheline teatripäev" ERR, 27.03.2012
Eduard Theodor Hoffmann

Eduard Theodor Hoffmann (15. september 1857 Koeru – 26. oktoober 1943 Schwetz) oli baltisaksa päritolu Eesti arst. Ta sai koduõpetust ja lõpetas siis Tartus kroonugümnaasiumi. Aastal 1878 astus ta Tartu Ülikooli arstiteaduskonda, mille lõpetas aastal 1883 arsti astme väärilisena. Aastal 1884 sooritas ta kreisiarsti eksamid. Akadeemiliselt kuulus ta korporatsiooni Estonia. Aastal 1885 alustas ta tööd arstina Rakveres vabapraktikuna. Aastatel 1905–1910 oli ta Virumaa sanitaarpiirkonna sanitaararst. Aastani 1939 töötas ta Rakveres eraarstina. Aastal 1939 repatrieerus ta abikaasaga Saksamaale, Schwetzi (praegu Świecie, Kujawy-Pomorze vojevoodkonnas, Poolas), kus ta aastal 1943 suri. Nii tema isa Heinrich Ferdinand Hoffmann kui ka vanaisa Dietrich Georg Mickwitz oli Koeru koguduse õpetajad, vend Heinrich Richard Hoffmann oli misjonärina Indias, aastatel 1920–1934 oli Ridala Püha Maarja Magdaleena koguduse õpetaja; vend Arthur Friedrich Wilhelm Hoffmann oli 1904–1933 Viru-Jaakobi koguduse õpetaja. Vennad Ferdinand Hoffmann (1853–1912), August Nikolai Christfried Hoffmann (1862–1928) ja Hugo Daniel Ernst Hoffmann (1873–1943) olid arstid, vend Otto Konrad Ernst Hoffmann (1866–1919) oli arhitekt. Ta oli kaks korda abielus: abielust Aleksandra Paulinega (neiuna Schulmann) sündis kolm poega, neist Kurt Ferdinand Hoffmann oli arst; teisest abielust Lisbeth Benrath iga oli kaks last (poeg ja tütar). Helbe Merila-Lattik. Eesti arstid 1940–1960. Lk. 69.
Rait Karm

Rait Karm (sündinud 31. oktoobril 1972 Tallinnas) on eesti pianist. Ta elab Soomes. Päring inforegister.ee andmebaasis[alaline kõdulink] Koduleht
Scilly saared

Scilly saared (inglise Isles of Scilly, korni Ynysek Syllan) on osa Briti saartest. Asuvad Atlandi ookeanis, piirnevad Keldi mere ja La Manche'iga väinaga. Pindala 16 km², kõrgus kuni 50 meetrit. Saarestikus on palju skääre ja karisid. Kuuluvad Suurbritanniale. https://ons.maps.arcgis.com/home/item.html?id=a79de233ad254a6d9f76298e666abb2b https://www.ons.gov.uk/peoplepopulationandcommunity/populationandmigration/populationestimates/datasets/estimatesofthepopulationforenglandandwales https://www.scilly.gov.uk/
Unite

Unite võib tähendada järgmisi asju: Unite the Union – Briti ja Iiri ametiühing, mis tekkis Amicuse ja T&G liitumisel Unite Union – Uus-Meremaa ametiühing Unite Union (Austraalia) – Austraalia ametiühing UNITE HERE – USA ja Kanada ametiühing, mis tekkis UNITE'i ja HERE liitumisel 2004. aastal Union of Needletrades, Industrial and Textile Employees ehk UNITE – endine USA ametiühing (1995–2004) "Unite" on ansambli Kool & the Gang album (1993) "Unite" on ansambli The O.C. Supertones album "Unite" on Taani ansambli A Friend in London album (2013) "Unite!" on Ayumi Hamasaki laul (2001) "Unite" on The Beastie Boysi laul plaadilt "Hello Nasty" Opera Unite on Opera brauseri jagamis- ja koostööplatvorm Unite (münt) oli Inglismaa münt, mida esmakordselt münditi kuningas James I ajal Unité on Moldova mobiilioperaator Unite Group on Briti tudengimajutusfirma Unite on Briti United Socialist Party ajaleht Unité d'Habitation on arhitekt Le Corbusier modernistliku elamudisaini printsiip
Kurt Ferdinand Hoffmann

Kurt Ferdinand Hoffmann (1. august 1892 Rakvere – 30. september 1980 Rosenheim) oli baltisaksa päritolu Eesti arst. Ta õppis Tallinna toomkoolis ja lõpetas aastal 1916 Tartu Ülikooli arstiteaduskonna arstiastme väärilisena. Tema töökäik enne aastat 1920 pole teada, kuid aastatel 1920–1939 töötas ta Narvas Kreenholmi Haiglas ning eraarstina kirurgia ja kõrva-nina-kurguhaiguste alal. Aastal 1939 repatrieerus ta koos abikaasaga Saksamaale Brombergi (praegu Bydgoszcz Kujawy-Pomorze vojevoodkonnas Poolas). Aastatel 1939–1945 oli ta ülemarst dr. Stemmleri Brombergis ja Erfurdis. Aastatel 1945–1947 oli ta ülemarst Bethesta kliinikus Erfurdis ning 1947–1950 praktiseeriv kirurg dr. Eunike kliinikus Wuppertal-Elberfeldis. Aastast 1950 praktiseeris eraarstina Wuppertal-Vohwinkelis. Ta suri aastal 1980 Rosenheimis. Tema isa Eduard Theodor Hoffmann oli arst Rakveres; arstid olid ka tema onud Ferdinand Hoffmann (1853–1912), August Nikolai Christfried Hoffmann (1862–1928) ja Hugo Daniel Ernst Hoffmann (1873–1943). Tema vanaisa Heinrich Ferdinand Hoffmann ja vanavanaisa Dietrich Georg Mickwitz olid Koeru koguduse õpetajad, vaimulikud olid ka tema onud Heinrich Richard Hoffmann ja Arthur Friedrich Wilhelm Hoffmann; onu Otto Konrad Ernst Hoffmann oli arhitekt. Helbe Merila-Lattik. Eesti arstid 1940–1960. Lk. 69.
Maalilisejärgne abstraktsionism

Maalilisejärgne abstraktsionism (inglise keeles post-painterly abstraction) on suuri puhtaid värvipindu kombineeriv laad maalikunstis, mis tekkis 1960. aastatel. Mõiste võttis kasutusele kunstikriitik Clement Greenberg (1909–1994), propageerimaks abstraktse ekspressionismi jõulisele maalilisusele vastanduvat lineaarset ning korrastatumat abstraktsionismi, mis kasvas välja abstraktse ekspressionismi nn meditatiivsemast suunast (Mark Rothko, Barnett Newman). Taotleti värviväljade terviklikkust, maali ühtsust ja korrapära. Peamised esindajad: Morris Louis, Kenneth Noland, Frank Stella, Ad Reinhardt, Josef Albers. hard-edge painting colour-field painting
Olemus

Olemus (vanakreeka keeles ousia, ladina keeles essentia, saksa keeles Wesen) on filosoofias enamasti see, mis jääb asja muutudes samaks, olles asjale olemuslikuks. Enamasti leitakse filosoofias, et olemus ei ole tabatav puhtalt meeltetaju abil. Olemus saab esimest korda keskseks mõisteks Platoni filosoofias. Skolastikas kasutatav ladinakeelne termin essentia ('olev-us') on moodustatud Platonil ja Aristotelesel kasutusel olnud termini ousia ('olev-us') eeskujul. (See sõna on skolastikas siiski enamasti tõlgitud ladina sõnaga substantia 'substants'.) Enamik sõna "olemus" tähendusi filosoofia ajaloos lähtub nendest mõistetest. Olemus on ontoloogiliselt see, mis põhistab asja olemist iseeneses (das Selbst-Sein), sellele kõige omasemat, muutumatut loomust, eristades seda aegruumiliselt määratud muutlikust eksisteerimisest (Dasein, existentia). Asja olemus peab olema loogiliselt see, mille tõttu tema peale mõeldakse (worauf es für die Zwecke des Denkens ankommt), mis pannakse paika, säilitatakse ja rõhutatakse asja mõiste puhul (was man im Begriffe der Sache festlegen, festhalten, betonen will, muß). Olemus määratakse kindlaks ja määratletakse metoodilse otsustamise abil mõistena. Olemus on teadusliku mõiste objektiivne korrelaat. Tunnetuse suhtelisuse ja mittetäielikkuse tõttu on asja olemus ainult suhteliselt ja osaliselt (relativ-partiell), mitte aga absoluutselt ja tervikuna (absolut-total) kättesaadav. Olemuslik (wesentlich, ousiôdês, essentialis) on see, mis on vajalik mõiste moodustamiseks, mis kuulub asja koosseisu, mis on asja mõistest loogiliselt lahutamatu (näiteks olemuslik omadus). Olemus võib olla ka üksik substants (Einzelsubstanz), üksik asi (Einzelding). Asja olemuseni võib jõuda kogemuse üle metoodiliselt mõeldes. Substants ja aktsidents Missus Seesus Essents Olemuslikkus Loomus Essentsialism Eisler, Rudolf 1904. Wesen. – Wörterbuch der philosophischen Begriffe
Aavo Tomingas

Aavo Tomingas (sündinud 16. märtsil 1960) on Eesti jalgpallitreener ja Läänemaa Ühisgümnaasiumi õpetaja. Ta on üks Läänemaa Jalgpalliklubi asutajatest. Päring inforegister.ee andmebaasis[alaline kõdulink]
2013. aasta Eesti Popmuusika Aastaauhinnad

2013. aasta Eesti Popmuusika Aastaauhinnad ehk Kuldne Plaat 2013 toimus 2013. aastal uudistesaates "Ringvaade", kus jagati popmuusikaauhindu 11 kategoorias. Auhindade saajad kuulutas välja Marko Reikop ja auhinnad andis üle Eesti Koolimiss 2012 Liina Baranova. Aasta Raadiohitt 2013 – "Kuula" – Ott Lepland Aasta Uustulnuk 2013 – Põhja-Tallinn Aasta Album 2013 – "Äratund" Jaan Tätte Aasta Meesartist 2013 – Jaan Tätte Aasta Naisartist 2013 – Maarja Aasta Ansambel 2013 – Põhja-Tallinn Aasta Plaadifirma 2013 – Hitivabrik Aasta Esitaja 2013 – Ott Lepland Aasta Autor 2013 – Sven Lõhmus Panus Eesti Popmuusikasse 2013 – Ansambel Mahavok Aasta artist internetis 2013 – Ansambel Respekt
Tšüj jõgi

Tšüj (kirgiisi Чүй, kasahhi Шу) on jõgi Sise-Aasias. Algab Terskej-Ala-Toost. Ülemjooksul voolab kirdesse. Möödub Õsõk-Köli läänetipust ja pöördub Boami kuristikus põhja. Tasandikule laskunud voolab Mojõnkumi kõrbe servas loodesse ja läände. Kaob kõrbeliiva.
William West

William West on mitme tuntud isiku nimi: Adam West, USA näitleja (1928–) William West, Suurbritannia botaanik (1848–1914) Billy West, USA näitleja (1950–)
Komagatake

Komagatake (駒ヶ岳 Koma-ga-take) on tegevvulkaan Jaapanis Hokkaidō saare edelaosas. Vulkaani nimi tähendab jaapani keeles hobusemäge, sama nime kannavad veel mitmed Jaapani mäed. Komagatake on kihtvulkaan, selle kõrgus on 1131 m. Vulkaan purskas viimati 2000. aastal.
Kolm dialoogi Hylase ja Philonouse vahel

"Kolm dialoogi Hylase ja Philonouse vahel: skeptikute ja ateistide vastu" on iiri filosoofi ja teoloogi George Berkeley 1713. aastal avaldatud metafüüsiline raamat, milles Berkeley esitas oma idealistliku filosoofia põhialused. "Kolm dialoogi" on üks tema kahest põhiteosest, teine neist on "Traktaat inimteadmise printsiipidest" ("Treatise Concerning the Principles of Human Knowledge"). Traktaat on esitatud antiikfilosoofia stiilis dialoogina kahe tegelase, materialisti Hylase (vanakreeka sõnast hyle 'aine') ja idealisti Philonouse ('mõistusearmastaja' < kreeka philo- 'armastama' + nous 'mõistus') vahel. Philonous esindab Berkeley enda vaateid ning on arvatud, et Hylas esindab inglise filosoofi John Locke'i. Üks "Kolme dialoogi" põhiteemadest on mateeria olemasolu eitus: Berkeley järgi on materiaalne maailm meile antud vaid fenomenidena meie tajudes ning meil pole alust postuleerida nende tajude taha mingit reaalselt eksisteerivat maailma. Seepärast võime küll näiteks kasutada matemaatilisi mudeleid, et ühtedele tajudele süsteemselt järgnevaid teisi tajusid ennustada, kuid kas nende tajude vahel on mingi põhjuslik seos või puudub see sootuks, ei saa me kuidagi kindlaks teha. Meie tajud pärinevad vahetult jumalast ning seega eksisteerivad reaalselt üksnes ideed. Eesti keeles on "Kolm dialoogi Hylase ja Philonouse vahel" vahel avaldatud 1997. aastal ajakirjas Akadeemia Roomet Jakapi tõlkes. "Kolm dialoogi Hylase ja Philonouse vahel: skeptikute ja ateistide vastu". Tõlkinud ja järelsõna kirjutanud Roomet Jakapi – Akadeemia 1997, nr 8, lk 1765–1789; nr 9, lk 1983–2013; nr 10, lk 2210–2237 ja nr 11, lk 2433–2461 "Three Dialogues Between Hylas and Philonous" portaalis filepedia.org (PDF) "Three Dialogues Between Hylas and Philonous" portaalis librivox.org audioraamatuna
Parki maakond

Parki maakond on maakond mitmes Ameerika Ühendriikide osariigis: Parki maakond Colorados Parki maakond Montanas Parki maakond Wyomingis
Golden

Golden võib tähendada järgmist: Annie Golden, USA näitleja ja muusik Arthur Golden, USA kirjanik Christie Golden, USA kirjanik Daan van Golden, hollandi kunstnik Daniel Golden, USA ajakirjanik Harry Golden, USA kirjanik ja ajakirjanik Jacob Golden, USA laulja ja kitarrist James P. Golden, USA poliitik Michael Golden, USA karikaturist Michael Golden (näitleja), iiri näitleja Monroe Golden, USA helilooja Pater Benjamian Golden, USA ajaloolane Thomas Golden, USA jurist Golden (Colorado) Golden (Idaho) Golden (Illinois) Golden (Lääne-Virginia) Golden (Michigan) Golden (Mississippi) Golden (Missouri) Golden (New Mexico) Golden (Oklahoma) Golden (Oregon) Golden (Texas) "Golden", Kylie Minogue'i album (2018) "Golden", Harry Stylesi laul
Ülo Keedus

Ülo Keedus (17. mai 1929 Tartu – 4. september 1991 Tallinn) oli eesti purilendur, lendur, langevarjuinstruktor ja harrastusfilmioperaator. Ta lõpetas 1948. aastal Tallinna Elektromehaanika Tehnikumi ja 1951. aastal Sassovo tsiviillennukooli. Ülo Keedus hakkas langevarjuhüppeid tegema 1946. aastal. Järgmisel aastal astus esimestele sõjajärgsetele mootorlendurite kursustele, mille lõpetas 1948. aastal. Ta tuli aastatel 1957 ja 1960 purilennus Eesti meistriks. Kokku sooritas ta 921 langevarjuhüpet ja lendas üle 4000 tunni. Ta töötas 1949–1975 OSOAVIAHIMi Tallinna Aviotehnilise Klubi, hiljem ALMAVÜ Tallinna Aeroklubi lendurina ja langevarjuinstruktorina. Ülo Keedus oli üks purilennuki HLK-1 (esmalend 1958. aastal) kolmest konstruktorist koos Endel Helme ja Illar Lingiga. Keedus on õpikute "Purilend" (Eesti Riiklik Kirjastus, 1962) ja "Kukkumisest maandumiseni" (Valgus, 1981) autor. Aastail 1988–1991 ilmus ajakirjas Tehnika ja Tootmine tema kirjutatud 34-osaline käsiraamat filmiamatööridele "Kodukino ABC". 1975. aastast kuni surmani töötas Keedus Tallinna Puhkeparkide Direktsiooni filmiamatööride klubis metoodikuna. Tema poeg Sulev Keedus on eesti filmirežissöör. 1984 "Tõru" – režissöör, operaator, monteerija 1984 "Kell kolm kivi kõrval" – režissöör, operaator 1984 "Kaukasuse vallutamine" – režissöör, operaator 1984 "Bibliopolis X" – operaator 1985 "Valikuvabadus" – operaator, monteerija 1986 "Langevarjurid Kohtla-Järvel" – operaator 1987 "Trööst" – operaator 1987 "Tallinna Linnamuuseum 1937–1987" – operaator 1987 "Jüri Arrak – 50" – operaator 1989 "Herman Evert" – operaator 1990 "Siim Annuse tuled" https://www.esbl.ee/biograafia/%DClo_Keedus http://www.muis.ee/museaalview/80095 Teedel Õhuavarustesse, Ants Künnapuu, Tallinn, "Valgus" 1979, lk. 126 "Arhiivikoopia". Originaali arhiivikoopia seisuga 5. märts 2016. Vaadatud 13. mail 2013.{{netiviide}}: CS1 hooldus: arhiivikoopia kasutusel pealkirjana (link) ESBL biograafia, Ülo Keedus
Amfiboolid

Amfiboolid on silikaatsed lintstruktuuriga (lintsilikaadid) kivimit moodustavad mineraalid. Amfiboolid on paljude kivimite koostisosad, olles oluliseks kivimimoodustajaks nii tard- kui ka moondekivimite seas. Tuntuim amfiboolide esindaja on küünekivi. Rohkete asendumiste tõttu on amfiboolidel keerukas keemiline valem. Värvuselt on amfiboolid enamasti tumedad. Tuntumate amfiboolide sekka kuuluvad küünekivi, glaukofaan, antofülliit, tremoliit, aktinoliit, ribekiit ja arfvedsoniit. Amfiboolide keemiline valem on: A2...3B5(OH)2[(Si,Al)8O22], kus A on Mg, Fe2+, Ca või Na ning B on Mg, Fe2+, Fe3+ või Al. Amfiboolide struktuuri moodustavad kaks üksteisega seotud ahelat, mis kokku moodustavad topeltahela ehk lintstruktuuri. Räni ja hapniku suhe on 4:11. Kristallid on prismalised, tulpjad või kiudjad. Ribekiidil ja grüneriidil on asbestjad erimid amosiit ja krokidoliit. Enamik amfiboole on monokliinsed, mõned ka rombilised. Amfiboolid on keemiliselt koostiselt lähedased pürokseenidele. Amfiboolidele on omane OH–-iooni esinemine kristallstruktuuris. Tardkivimitest esinevad amfiboolid peamiselt keskmise koostisega kivimeis, näiteks dioriidis ja süeniidis. Moondekivimeist on tuntuimad amfiboole sisaldavad kivimid sinikilt ja amfiboliit ning kristalsed kildad. Amfiboliit
Leena Nivanka

Leena Päivikki Nivanka (sündinud 8. juulil 1944 Helsingis) on eesti-soome päritolu Soome teatritegelane. Ta elas aastatel 1951–1953 vanematega Pariisis ja 1953–1958 Stockholmis, õppides sealses prantsuse gümnaasiumis. 1962. aastal astus ta Helsingi ülikooli, kus õppis sotsioloogiat ja sotsiaalpoliitikat, 1970. aastal kaitses ta magistritöö. Ta töötas aastatel 1970–1976 Helsingi Linnateatris programmi koordineerijana. Aastatel 1976–2007 oli ta Soome Rahvusooperi pressiosakonna juhataja ja projektijuht. 1992. aastal avaldas ta raamatu soome koloratuursopranist "Lea Piltti". Ta on pidanud ettekandeid ja kirjutanud artikleid muusikast ja teatrist, eriti ooperist. 2001 Valgetähe II klassi teenetemärk Tema ema Erika Nivanka oli hõimusuhete edendaja ja Eesti Rahvusringhäälingu esimene naisdiktor ning isa Eino Nivanka oli raamatukogutöötaja. Õde Eevi Anniki Nivanka on keeleõpetaja ja tõlkija. Eesti riiklike teenetemärkide kavaleride andmebaas presidendi kantselei kodulehel (president.ee). "Kes on kes? Kes on kus? Kaugete maade eestlased. Lühielulood." Vello Lään. Olion 2011
Variku tänav

Variku tänav on tänav Tartus Variku linnaosas. Tänav algab Aardla tänavalt, ristub Kraavi, Maasika, Muraka, Sinika, Mesika, Ristiku, Kopli ja Timuti tänavaga ning lõpeb Kesa tänaval, millest samas suunas edasi kulgeb Voolu tänav. Variku tänav on 1200 meetri pikkune. I ja II maailmasõja vahelisel ajavahemikul endise Ropka mõisa viljapuuaia maale rajatud tänava äärsed Tartu linnavalitsuse renditud ja peamiselt linnaametnikele edasi renditud aianduskrundid asusid nõukogude võimu ajal Tartu linnaga liitmise eel Soinaste ja seejärel Lemmatsi külanõukogu territooriumil. II maailmasõja ajal piirnes tänav lõunas Tartust Valka ja Petserisse kulgevat raudteeliini ühendanud kitsarööpmelise Tartu ringraudteega. Mõned sõdadevahelisel ja sõja ajal rajatud ehitised kannavad senini (XXI sajandi III kümnendi algus) jälgi möödunud sõjast (mürsukilluaugud katusekivides, hoonete fassaadidel jm).
II liiga 2013

II liiga 2013 on Eesti jalgpalli tugevuselt neljanda liiga II liiga 2013. aasta hooaeg, mis jagunes kahte tsooni – ida/põhi ja lõuna/lääs. Hooaeg algas 5. aprillil 2013 ja lõppes 27. oktoobril 2013. 1JK Keskerakond loobus Eesti meistrivõistlustel osalemisest. Nende osavõtul toimunud mängude tulemused tühistati. Reeglid paremusjärjestuse määramiseks:1) punktid; 2) vähem loobumiskaotusi/tühistatud tulemusi; 3) võidud; 4) punktid omavahelistest mängudest; 5) väravate vahe omavahelistest mängudest; 6) väravate vahe; 7) löödud väravad; 8) võõrsil löödud väravad; 9) Fair Play punktid. (M) = Meister; (LV) = Langes liigast välja; (E) = Edutatud; (ÜV) = Üleminekumängude võitja. Hooaja lõpus osalevad II Liiga 12. koht ja III Liiga ida ning põhja tsoonide 2. kohad üleminekumängudel, mille võitja mängib järgmisel hooajal II Liigas ning kaotajad III Liigas. Kõigepealt mängivad omavahel III Liiga ida ning põhja tsoonide 2. ning seejärel mängib nende mängude võitja II Liiga 12. kohaga. Tallinna JK Visadus võitis kahe mängu kokkuvõttes võõrsil löödud väravatega 1–0 Tallinna JK Visadus võitis kahe mängu kokkuvõttes 6–1 Allikas: Eesti Jalgpalli Liit 1Kodu meeskond on vasakus tulbas. 2JK Loo koosseisus osales diskvalifitseeritud mängija. 3Kohtla-Järve JK Järve koosseisus osales mänguõigust mitteomav mängija. 4M.C. Tallinna koosseisus osales diskvalifitseeritud mängija. 5JK Kaitseliit Kalev koosseisus osales diskvalifitseeritud mängija. 6Koeru JK koosseisus osales diskvalifitseeritud mängija. 7FC Infonet II koosseisus osales diskvalifitseeritud mängija. Värvid:: Sinine = Kodu meeskonna võit; Kollane= viik; Punane = võõrsil meeskonna võit. Reeglid paremusjärjestuse määramiseks:1) punktid; 2) vähem loobumiskaotusi/tühistatud tulemusi; 3) võidud; 4) punktid omavahelistest mängudest; 5) väravate vahe omavahelistest mängudest; 6) väravate vahe; 7) löödud väravad; 8) võõrsil löödud väravad; 9) Fair Play punktid. (M) = Meister; (LV) = Langes liigast välja; (E) = Edutatud; (ÜV) = Üleminekumängude võitja. Allikas: Eesti Jalgpalli Liit 1Kodu meeskond on vasakus tulbas. 2FC Tarvastu koosseisus osales diskvalifitseeritud mängija 3Kärdla Linnameeskond kasutas mängus kuut duubelvõistkonna mängijat. 4FC Tarvastu koosseisus osales diskvalifitseeritud mängija 5- 6FC Tarvastu koosseisus osales diskvalifitseeritud mängija 7FC Tarvastu koosseisus osales diskvalifitseeritud mängija 8- 9Tartu SK 10 II koosseisus osales mänguõigust mitteomav mängija Värvid:: Sinine = Kodu meeskonna võit; Kollane= viik; Punane = võõrsil meeskonna võit. Meistriliiga 2013 Esiliiga 2013 Esiliiga B 2013 III liiga 2013 IV liiga 2013 http://www.jalgpall.ee/news.php?st=style_fp.css&news_id=4855 "Eesti 2015 .a meistrivõistluste Teise ja madalamate liigade juhend" (PDF). Eesti Jalgpalli Liit. 28. november 2014. Vaadatud 27. oktoober 2015.
Xerxes

Xerxes on mehenimi. Seda nime on kandnud: Xerxes I, ka Xerxes Suur (519–465 eKr), Pärsia valitseja aastatel 486–465 eKr; Xerxes II (surnud 424 eKr), Pärsia valitseja aastal 424 eKr; Xerxes (surnud 212 eKr), Armeenia kuningas aastatel 228–212 eKr. Xerxes I on peategelane ka Georg Friedrich Händeli 1738. aastal esietendunud ooperis "Xerxes".